section_heading: Kino distribucija
paragraph_text: U Sjevernoj Americi film je imao najšire kino otvaranje u mjesecu prosincu; naime, započeo se istovremeno prikazivati u 4134 kina od kojih je njih 3300 bilo u 3D formatu. Film se također započeo prikazivati i na rekordnih 392 IMAX ekrana (od kojih je njih 13 bilo u formatu 70mm), 451 velikom premium formatu te na 146 D-Box lokacija. Dana 18. prosinca 2015. godine Sila se budi se započela prikazivati na svakom IMAX ekranu u Sjevernoj Americi i na njima se zadržala sljedeća četiri tjedna, sve do 14. siječnja 2016. godine. Time je postao prvim filmom nakon Warnerove trilogije Hobbit koji se prikazivao na tolikom broju ekrana.<ref> Tek s početkom prikazivanja filmova Povratnik i Trenuci hrabrosti sredinom siječnja 2016. godine film Ratovi zvijezda: Sila se budi skinut je s programa nekih IMAX ekrana.<ref>